EkBass/fiwiki-20250220-pages-articles huggingface dataset:
Archimede-luokka

Archimede-luokka oli Italian kuninkaallisen laivaston kahden teräsrunkoisen aluksen muodostama yhteysalusluokka (. == Alukset == Archimede-luokan yhteysaluksetGardiner 2002, s. 353 Nimi Telakka Kölinlasku Vesille Valmis Kohtalo RN Galileo Galilei Venetsian laivastontelakka 1886 3. toukokuuta 1887 1888 poistettu 14. joulukuuta 1913 RN Archimede Venetsian laivastontelakka 1885 8. maaliskuuta 1888 1888 poistettu 19. syyskuuta 1907 == Lähteet == * === Viitteet === *
Antti Jaatinen

Antti Jaatinen voi tarkoittaa seuraavia henkilöitä: *Antti Jaatinen, vuonna 1986 syntynyt suomalainen jääkiekkoilija, pelipaikaltaan hyökkääjä *Antti Jaatinen, vuonna 1987 syntynyt suomalainen jääkiekkoilija, pelipaikaltaan puolustaja *Antti Jaatinen, suomalainen kirjailija
Palestro (täsmennyssivu)

Palestro voi tarkoittaa seuraavaa: *Palestro, kaupunki Paviassa Pohjois- Italiassa *Lakhdarian, Pohjois-Algeriassa sijaitsevan kaupungin aiempi nimi *Palestro, metroasema Milanossa *Palestron taistelu. ;Ranskan merivoimat *Palestro-luokka (uiva patteri), uiva patteri -luokka **FS Palestro (1862), Palestro-luokan uiva patteri. ;Regia Marina *RN Palestro (1860), Varese-luokan tykkivene *RN Palestro (1871), Principe Amedeo -luokan ironclad *Palestro- luokka (ironclad), ironclad tykkivene -luokka **RN Palestro (1865), Palestro- luokan ironclad tykkivene *Palestro-luokka (hävittäjä), hävittäjäluokka **RN Palestro (1919), Palestro-luokan hävittäjä.
RN Baleno (1860)

RN Baleno () oli valmistui brittiläisenä S/S Fairy Queenina. Giuseppe Garibaldin johtama Sisilian laivasto lunasti aluksen liittäen sen laivastoonsa, mistä se siirtyi Italian yhdistyessa edelleen Italian kuninkaalliseen laivastoon yhteysalukseksi () nimellä Baleno. == Valmistus == Alus laskettiin vesille Millwallissa Lontoossa S/S Fairy Queeninä. Se liitettiin Sisilian laivastoon ja edelleen 1961 Italian kuninkaalliseen laivastoon. == Palvelus == Alus luokiteltiin 1863 2. luokan kuljetusaluksi ja se modernisoitiin 1865-1866, jolloin sen koneisto vaihdettiin 340 hevosvoiman höyrykoneeseen. Alus luokiteltiin paikallispuolustusalukseksi 1877 ja seuraavana vuonna sen aseistukseksi vaihdettiin kaksi 80 millimetrin tykkiä ja edelleen vuonna 1890 kaksi 37 millimetrin tykkiä.Marina Militare ==Lähteet== * === Viitteet === Luokka:Regia Marinan avisot
Zimmerwaldin kokous

Zimmerwaldin kokous oli sveitsiläisessä Zimmerwaldin kylässä lähellä Berniä 5.–8. syyskuuta 1915 järjestetty kokous, johon osallistui eurooppalaisista sosialidemokraattisista puolueista 38 edustajaa, jotka vastustivat ensimmäistä maailmansotaa ja militarismia. Aloitteen kokouksen järjestämiseksi oli tehnyt sveitsiläinen Robert Grimm yhdessä italialaisten sosialistien kanssa. Osallistujia tuli niin ympärys- ja keskusvaltojen kuin puolueettomienkin maiden puolueista. Osallistujat edustivat omissa puolueissaan vähemmistöä. Kokouksesta sai alkunsa sodanvastainen Zimmerwaldin internationaali, joka järjesti maailmansodan jatkuessa vielä kaksi muuta konferenssia, Kienthalissa Sveitsissä huhtikuussa 1916 ja Tukholmassa syyskuussa 1917, ennen kuin hajaantui linjaerimielisyyksiin. Zimmerwaldin internationaalin vasemmistosiipi perusti sittemmin 1919 Moskovassa kommunistisen Kolmannen internationaalin, jonka päämääränä oli maailmanvallankumous ja proletariaatin diktatuuri. Vasemmistososialistiset ryhmät erosivat myöhemmin tästä internationaalista ja perustivat vuonna 1921 niin sanotun Wienin internationaalin, joka yhdistyi vuonna 1923 Toiseen internationaaliin Sosialistiseksi työväen internationaaliksi, jonka keskuspaikkana oli Lontoo.Pieni Tietosanakirja (1925–1928) osa 1. A–Isonzo: hakusana Internatsionaali Zimmerwaldin kokouksen osanottajat allekirjoittivat kovien kiistojen jälkeen Zimmerwaldin julistuksen, jonka luonnoksen oli laatinut kokoukseen osallistunut Lev Trotski. Zimmerwaldin julistuksessa tuomittiin reformististen sosialistien harjoittama sotaa tukenut politiikka ja kehotettiin sotaakäyvien maiden työläisiä kääntämään aseet oman maansa kapitalisteja vastaan ja muuttamaan imperialistinen sota vallankumoukselliseksi sisällissodaksi.Seppo Hentlä: Työväenliike ja sota, Työväentutkimus vuosikirja 2014, s. 9 Vähemmistönä kokoukseen osallistuneet vallankumousta kannattaneet edustajat muodostivat Leninin johdolla niin sanotun Zimmerwaldin vasemmistoryhmän, johon kuuluivat Leninin ohella Grigori Zinovjev Venäjältä, Jānis Bērziņš-Ziemelis Latviasta, Karl Radek Puolasta, Julian Borchardt Saksasta, Fritz Platten Sveitsistä sekä Zeth Höglund ja Ture Nerman Ruotsista. Leninin johtama Zimmerwaldin vasemmisto syytti myöhemmin Zimmerwaldin internationaaliin osallistuneita horjuviksi kautskylaisiksi, jotka eivät suostuneet tekemään lopullista pesäeroa perinteisiin sosialidemokraattisiin puolueisiin ja järjestöihin.V. I. Lenin: The Tasks of the Proletariat in Our Revolution : The collapse of the Zimmerwald International Zimmerwaldin kokous muodosti myöhemmin tärkeän osan Neuvostoliiton virallisessa syntyhistoriassa, ja sen muistoa pidettiin yllä Neuvostoliitossa ja sen vaikutuspiiriin kuuluneissa maissa. Suomen Sosialidemokraattinen Puolue liittyi Zimmerwaldin internationaaliin kesäkuussa 1917 pidetyssä 9. puoluekokouksessaan.Matti Lackman: SDP ja Zimmerwaldin internationaalin muisto, Kaleva 6.6.2015 == Lähteet == == Aiheesta muualla == * Zimmerwaldin julistuksen teksti ja allekirjoittajat, Marxist.org Luokka:Sosialismin historia Luokka:Bolševismi Luokka:Konferenssit Luokka:1915 Luokka:Sveitsin historia
Mekoproppi

Mekoproppi (C10H11ClO3) on fenoksipropaanihappojohdannaisiin kuuluva orgaaninen yhdiste. Yhdistettä käytetään yleisesti maataloudessa rikkaruohomyrkkynä. == Ominaisuudet == Huoneenlämpötilassa mekoproppi on väritöntä tai ruskehtavaa kiteistä ainetta. Yhdiste liukenee vain niukasti veteen ja paremmin orgaanisiin liuottimiin kuten etanoliin, dietyylieetteriin, asetoniin, dikloorimetaaniin ja tolueeniin. Mekoproppi on heikko happo ja sen pKa-arvo on 3,78. Yhdiste on optisesti aktiivinen ja sen biologisesti aktiivisesta R-enantiomeerista käytetään myös nimeä mekoproppi-P (CAS 16484-77-8). Mekorpoppi ärsyttää voimakkaasti ihoa, silmiä ja hengitysteitä. Yhdisteelle altistumisesta voi seurata polttavaa tunnetta kurkussa, syövytysvammoja, huonovointisuutta, pääkipua ja lihaskramppeja. Viitattu 6.9.2015 == Valmistus ja käyttö == Mekopropin synteesin ensimmäisessä vaiheessa kloorataan o-kresolia, jolloin muodostuu p-kloori-o-kresolia. p-Kloori-o-kresoli reagoi 2-klooripropaanihapon kanssa muodostaen mekoproppia. Valmistettaessa mekoproppi-P:tä käytetään 2-klooripropaanihapon S-enantiomeeria. Mekorpoppia käytetään yleisesti rikkaruohomyrkkynä erityisesti nurmikentillä ja golfkentillä. Lisäksi sitä voidaan käyttää rikkaruohomyrkkynä vehnä-, kaura-, ohra-, viiniköynnös- ja hedelmäpuuviljelmillä. Mekoproppia myydään usein kaliumsuolana jauheena, rakeina, suspensiona tai emulsiona. Yhdistettä voidaan käyttää myös yhdessä muiden herbisidien kuten MCPA:n ja dikamban kanssa. == Lähteet == == Aiheesta muualla == *Toxin and Toxin Target Database (T3DB): Methylchlorophenoxypropionic acid *Kyoto Encyclopedia of Genes and Genomes (KEGG): Mecoprop *ChemBlink: 2-(4-Chloro-2-methylphenoxy)propanoic acid *Kyoto Encyclopedia of Genes and Genomes (KEGG): Mecoprop-P Luokka:Kasvintorjunta- aineet
Jeldos Smetov

Jeldos Bakytbajuly Smetov (, s. 9. syyskuuta 1992 Taraz) on kazakstanilainen judon maailmanmestari ja olympiavoittaja. Smetov kilpailee alle 60-kiloisten sarjassa. Smetov voitti maailmanmestaruuden kotiyleisönsä edessä vuonna 2015. Pariisin olympialaisissa 2024 hän voitti olympiakultaa. Lisäksi hän sai hopeaa Rio de Janeiron olympialaisissa 2016 ja pronssia vuonna 2021 järjestetyissä Tokion olympialaisissa. MM-pronssia hän saavutti Tokiossa 2019 ja Taškentissa 2022. Lisäksi hän on ollut MM-kilpqiluissa viides 2024 sekä seitsemäs 2013 ja Taškentissa 2017. Aasian kisoista Incheonista 2014 hän voitti kultaa 60-kiloisista ja sai hopeaa joukkuekilpailusta. Smetovilla on myös yksi kulta ja yksi pronssi Aasian-mestaruuskilpailuissa. Vuonna 2010 hän voitti alle 20-vuotiaiden maailman- ja Aasian-mestaruuden 55-kiloisissa ja sai 2011 saman ikäluokan MM-pronssia 60-kiloisissa.http://www.judoinside.com/judoka/66612/Yeldos_Smetov Sotilaiden MM-kilpailuista Smetovilla on yksi hopea vuodelta 2011. Hän on saavuttanut IJF World Tourin kilpailuissa seitsemän turnausvoittoa, viisi kakkossijaa ja neljä kolmossijaa. Maailmancupeissa / Continental Open -kilpailuissa hänellä on kaksi voittoa ja yksi kakkossija. == Lähteet == Luokka:Kazakstanilaiset judokat Luokka:Kazakstanilaiset olympiavoittajat Luokka:Vuonna 1992 syntyneet Luokka:Elävät henkilöt
Anttila (Porvoo)

Anttila () on kylä ja taajama Porvoon kaupungissa noin 17 kilometrin päässä Porvoon keskustaajamasta länteen Vanhan Kuninkaantien tuntumassa. Vuoden 1997 kuntaliitokseen asti Anttila kuului Porvoon maalaiskuntaan. Anttilan kylän vanhin asutus on sijoittunut Mustijoen länsirannalla olevan kallioisen mäen kaakkoisreunaan, jossa sijaitsevat nykyisin Nygrannin ja Påvalsin tilat. Vuonna 1560 kylässä oli kolme taloa. Viimeistään 1700-luvun lopulta lähtien asutusta tuli myös lännemmäksi, savikkoisen laakson pohjoisreunalle, pellon ja metsän reunavyöhykkeelle. Reunavyöhykkeen nykyinen rakennuskanta koostuu vaihtelevan ikäisistä rakennuksista, jotka kuuluvat melko harvaan sijoittuneiden maatilojen pihapiireihin. Rakennukset ovat muutamia luhtiaittoja lukuun ottamatta pääosin 1900-luvun kuluessa rakennettuja. Luokka:Porvoon kylät
Rushwal Samaai

Rushwal Samaai (myös muodoissa Rushwahl ja Ruswahl, s. 25. syyskuuta 1991 Paarl) on eteläafrikkalainen pituushyppääjä. Samaai saavutti vuoden 2014 Kansainyhteisön kisoista Glasgow'sta pronssia tuloksella 808.http://g2014results.thecgf.com/athlete/athletics/1072838/r_samaai.html Saman vuoden Afrikan-mestaruuskilpailuissa hän oli niin ikään kolmas, nyt tuloksella 784. Samaai oli mukana vuoden 2015 MM-kilpailuissa Pekingissä jääden karsintaan tuloksella 779. Portlandin MM-hallikilpailuissa 2016 hän sijoittui viidenneksi Etelä-Afirkan sisäratojen ennätystuloksella 818. Samaai voitti Afrikan-mestaruuden Durbanissa 2016 tuulituloksella 840. Rio de Janeiron olympialaisissa hän sijoittui yhdeksänneksi tuloksella 797. Lontoon MM-kisoissa 2017 hän oli kolmas, ja nappasi ensimmäisen MM-mitalinsa tuloksella 832. Birminghamin MM-hallikilpailuissa 2018 hän sijoittui kuudenneksi. Saman vuoden Gold Coastin Kansainyhteisön kisoissa hän sai pronssia tuloksella 822. Hän voitti Afrikan-mestaruuden Asabassa 2018 tuloksella 845. Hän voitti samana vuonna maanosien cupin. Dohan MM- kilpailuissa 2019 hän sijoittui viidenneksi. Vuodelle 2021 siirretyissä Tokion olympialaisissa hän karsiutui loppukilpailusta, samoin Eugenen MM-kilpailuissa 2022. == Ennätykset == Laji Tulos Paikka Päivä Pituushyppy 849 cm Potchefstroom 22. huhtikuuta 2017 == Lähteet == Luokka:Eteläafrikkalaiset pituushyppääjät Luokka:Vuonna 1991 syntyneet Luokka:Elävät henkilöt
Upseerien uimakoulu

Upseerien uimakouluksi kutsuttiin 11. syyskuuta 1917 Viipurissa tapahtunutta venäläisten upseerien surmaamista. Pari päivää aiemmin Pietarissa alkaneesta kenraali Lavr Kornilovin johtamasta oikeistopiirien vallankaappausyrityksestä kiihtyneet bolševikkeja kannattaneet venäläiset sotilaat sieppasivat Viipurin päävartiosta 11 kenraalia ja everstiä. Siepatut upseerit vietiin Turun sillalle, josta heidät heitettiin veteen. Upseerit, jotka yrittivät päästä uimalla rantaan, ammuttiin. Surmattujen joukossa oli muun muassa 42. armeijakunnan komentaja, kenraali Vladimir Oranovski sekä suomalaissyntyinen Viipurin sensuuria aiemmin johtanut everstiluutnantti Karl Kyrenius, joka ehti ennen surmaamistaan ampua yhden rannalla seisseen sotilaan. Tapahtumaa seuraamassa oli myös suuri väkijoukko. Surmaajat kutsuivat tekojaan ”upseerien uimakouluksi” ja tämä nimitys levisi myös lehtikirjoitteluun tapauksesta.Oikeiston vallankaappausyritys Venäjällä, Suomi 80-sivusto Viikko 37 8.9.-14.9.1917Erkki Ahon Suomen vanhempi historia-blogi 11.11.2013 : Uimakoulu, ampumaharjoitukset Ilmaisutapana Upseerien uimakoulu on eufemismi eli kaunisteleva kiertoilmaus. ==Katso myös== *Helmikuun vallankumouksen upseerisurmat Helsingissä == Lähteet == == Aiheesta muualla == * Elena Dubrovskaja ja Lars Westerlund : Upseerien uimakoulu - Viipurin upseerisurmat syyskuussa 1917 teoksessa Venäläissurmat Suomessa vuosina 1914-22 osa 1 : Sotatapahtumat 1914-17 ; toim. Lars Westerlund. Valtioneuvoston kanslian julkaisusarja 1/2004. Helsinki 2004, s. 185 Luokka:Suomen suuriruhtinaskunta Luokka:Viipurin historia Luokka:Joukkosurmat Suomessa Luokka:Poliittinen väkivalta Suomessa Luokka:Venäjän vallankumous
Regina Heinonen

Regina Heinonen (myöhemmin Regina Keso; 3. helmikuuta 1924 Kruunupyy - 3\. marraskuuta 2011 Helsinki) oli suomalainen elokuvanäyttelijä ja Suomen Filmiteollisuuden kuvaussihteeri. Hän aloitti uransa näyttelemällä yhtiön elokuvissa ja myöhemmin jatkoi työtään kuvaussihteerinä 1950- ja 1960-luvuilla. Heinonen oli tunnettu 1940-luvulla roolistaan kahdessa Suomisen perhe -elokuvassa, Suomisen Olli rakastuu ja Suomisen Olli yllättää, joissa hän näytteli Olli Suomisen tyttöystävää Ritvaa. Muutoin Heinosen elokuvaosat olivat lähinnä avustajatasoisia tehtäviä SF:n elokuvissa, kuten Uuteen elämään, Nuoruus sumussa ja Valkoiset ruusut. Avioliiton myötä Regina Heinosen sukunimi vaihtui Kesoksi 1950-luvulla ja hän työskenteli saman elokuvayhtiön kuvaussihteerinä yli kymmenen vuoden ajan. Viimeisen roolinsa hän teki elokuvassa Kun tuomi kukkii vuonna 1962. ==Lähteet== * Suomen Kansallisfilmografia 3, 5-7 Helsinki, Edita * Luokka:Suomalaiset elokuvanäyttelijät Luokka:Vuonna 1924 syntyneet Luokka:Vuonna 2011 kuolleet
Gaëtan Bucki

Gaëtan Bucki (s. 9. toukokuuta 1980 Béthune) on ranskalainen kuulantyöntäjä. 194 senttimetriä pitkä ja 117 kilogrammaa painava Bucki edustaa Artois Athletisme -seuraa ja hänen valmentajanaan toimii Éric Lepeuple.http://www.lequipe.fr/Athletisme/AthletismeFicheAthlete1500000000011255.html Bucki ei ole osallistunut urallaan yksiinkään kesäolympialaisiin tai MM- kilpailuihin. EM-kilpailuihin hän on osallistunut kahdesti, parhaana sijoituksenaan finaalin 11:s sija vuodelta 2014.http://www.european- athletics.org/athletes/group=b/athlete=144219-bucki-gaetan/index.html Vuoden 2013 Frankofonisista kisoista Nizzasta Bucki saavutti hopeaa tuloksella 19,33. Bucki on seitsenkertainen ulkoratojen Ranskan mestari ja kaksinkertainen sisäratojen Ranskan mestari. == Ennätykset == === Ulkoradat === Laji Tulos Paikka Päivä Kuulantyöntö 20,21 m Zürich 12. elokuuta 2014 === Sisäradat === Laji Tulos Paikka Päivä Kuulantyöntö 20,39 m Pariisi 4. maaliskuuta 2011 == Lähteet == Luokka:Ranskalaiset kuulantyöntäjät Luokka:Vuonna 1980 syntyneet Luokka:Elävät henkilöt
Osmo Lappalainen

Osmo Lappalainen (12. maaliskuuta 1932 Rantasalmi – 27. elokuuta 2015 OuluKuolleita, Helsingin Sanomat 6.8.2015 C 29) oli suomalainen oppikirjantekijä ja opetusneuvos (1982). Hän oli Oulun normaalilyseon historian yliopettaja 1965–1992.Oulun Lionsien historia s. 59–60 Lappalainen sai vuonna 2006 Suomen tietokirjailijat ry:n Oppikirjailijapalkinnon. ==Teokset== * Kaisu Kauniskangas, Osmo Lappalainen, Sakari Tiainen, Horisontti: Oppikirja kivikaudesta 1800-luvulle. Otava. * Osmo Lappalainen, Olavi Kaakinen, Kaisu Kauniskangas, Historian tiet. Otava. == Lähteet == == Aiheesta muualla == * Osmo Lappalaisen muistokirjoitus Helsingin Sanomissa Luokka:Suomalaiset opettajat Luokka:Suomalaiset tietokirjailijat Luokka:Vuonna 1932 syntyneet Luokka:Vuonna 2015 kuolleet
Sakari Reitamo

Jorma Sakari ReitamoVirkamiehet, Helsingin yliopisto (22. maaliskuuta 1945 Helsinki – 20. kesäkuuta 2015 Helsinki) oli suomalainen ihotautilääkäri ja professori. Hän opiskeli lääkäriksi Bernin yliopistossa Sveitsissä ja väitteli tohtoriksi Helsingin yliopistosta 1979. Iho- ja sukupuolitautien erikoislääkäri hänestä tuli 1986. Hän työskenteli erikoislääkärinä, kliinisenä opettaja ja vs. professorina HYKSin iho- ja sukupuolitautien klinikalla ja vuodesta 1983 iho- ja allergiasairaalassa. Eläkkeelle jäätyään hän jatkoi yhä tutkimustyötä kuolemaansa saakka. Professorin arvonimen hän sai 2013. Reitamon puoliso oli dosentti Anita Remitz-Reitamo.Ihottumien hoito muutoksessa. Riitta Heimonen, Apu 23.8.2013 == Lähteet == Luokka:Suomalaiset professorit Luokka:Suomalaiset lääkärit Luokka:Vuonna 1945 syntyneet Luokka:Vuonna 2015 kuolleet
Palestro-luokka (ironclad)

Palestro-luokka oli Italian kuninkaallisen laivaston kahden aluksen muodostama ironclad-tykkiveneluokka. == Alukset == Palestro-luokan ironclad tykkiveneetGardiner 2002, s. 353 Nimi Telakka Kölinlasku Vesille Valmis Kohtalo RN Palestro La Seyne 1864 5. syyskuuta 1865 1866 upotettu 20. heinäkuuta 1866 RN Varese La Seyne 1864 23. joulukuuta 1865 1866 poistettu 29. toukokuuta 1891 == Lähteet == * === Viitteet === *
ASMR

ASMR () tarkoittaa autonomisia, rauhoittavia aistielämyksiä. Ihmiset saavat näitä tuntemuksia etenkin kuulon, näön ja tuntoaistin kautta rauhallisissa tilanteissa. Kaikki ihmiset eivät tunne ASMR-tuntemuksia. ASMR voi ilmetä myös erikoisena kihelmöivänä tunteena, jonka voi tuntea eri puolilla kehoa. == Auditiivinen ASMR == Moni ihminen kokee ASMR-kokemuksia, kun kuulee jonkun puhuvan rauhallisesti. Reaktio on joillakin voimakkaampi, mikäli puhe on kuiskintaa. Kaikenlaiset hiljaiset ja hennot äänet voivat aiheuttaa reaktioita, kuten esimerkiksi pintojen raapiminen tai kirjan kansien koputtaminen sormenpäillä. Samoin esimerkiksi lintujen laulu ja metsien kohina saattavat aiheuttaa ASMR-reaktioita. == Visuaalinen ASMR == Esimerkiksi käsillä tehtävät hitaat liikkeet saattavat aiheuttaa ASMR-kokemuksia. Katsekontakti ja huomion saaminen lisäävät ASMR-reaktion voimakkuutta. == Terveysvaikutukset == ASMR-kokemuksien on väitetty rauhoittavan mieltä, lievittävän stressiä, nopeuttavan unensaantia ja auttavan unettomuudesta kärsiviä. == Hoitomuodot == ASMR-kokemuksia saa usein elämänsä aikana, mutta ASMR-hoidot perustuvat enimmäkseen YouTube-palvelusta löytyviin ASMR-videoihin sekä -kanaviin. ASMR:sta ei ole tehty perusteellista tutkimusta, joten sitä ei voida pitää lääketieteellisenä hoitona. == Lähteet == * http://asmr.fi/ === Viitteet === ==Aiheesta muualla== *Todellisia tarinoita: Pään kihelmöinti kerää huomiota internetissä (toimittaja Katri Koivula, Yleisradio 13.2.2013) (areena.yle.fi) *Venla Rossi & Katri Lehtola: Matilda Koivisto kuiskailee tuottaakseen ihmisille ympäri maailmaa aivo-orgasmeja – tältä se kuulostaa videolla (hs.fi) Luokka:Neurologia
Juho Romakkaniemi

Juho Romakkaniemi (s. 22. tammikuuta 1977 Kuopio) on Keskuskauppakamarin toimitusjohtaja. Hän aloitti tehtävässä 1. maaliskuuta 2018. ==Elämä ja ura== Romakkaniemi valmistui ylioppilaaksi Kuopion Lyseon lukiosta vuonna 1996. Hänet valittiin koulun Vuoden lyseolaiseksi 2015. Romakkaniemi opiskeli pääaineena filosofiaa ja sivuaineena tietojenkäsittelytiedettä Tampereen yliopistossa ja on valmistunut filosofian maisteriksi.Juho Romakkaniemen haastattelu 4.9.2024 Romakkaniemi tunnetaan pitkäaikaisena kokoomuksen taustavaikuttajana. Hän liittyi puolueeseen 16-vuotiaana.Blåfield & Räty 2015, s. 95 Romakkaniemi tutustui Jyrki Kataiseen Kokoomuksen Nuorten Liiton toiminnassa.Blåfield & Räty 2015, s. 95–96 Hän toimi kokoomusnuorten puheenjohtajana vuosina 2002–2003. Vuoden 2000 kunnallisvaaleissa Romakkaniemi oli ehdolla Kuopiossa, muttei tullut valituksi. Vuoden 2003 eduskuntavaaleissa hän oli ehdolla opiskelupaikkakunnaltaan Pirkanmaan vaalipiiristä.Blåfield & Räty 2015, s. 96 Vuoden 2008 kunnallisvaaleissa Romakkaniemi valittiin Helsingin kaupunginvaltuustoon, jossa hän istui yhden kauden. Poliittisen uransa alkuvaiheissa Romakkaniemi avusti muun muassa Reijo Paajasta ja Ville Itälää. Vuosina 2007–2012 hän kuului Kataisen avustajakuntaan tämän toimiessa pää- ja valtiovarainministerinä. Vuonna 2012 Romakkaniemi nimitettiin talouskomissaari Olli Rehnin kabinettiin. Kesäkuusta lokakuuhun 2014 Romakkaniemi oli pääministeri Alexander Stubbin poliittinen erityisavustaja. Marraskuusta 2014 alkaen hän toimi Euroopan komission varapuheenjohtaja Jyrki Kataisen kabinettipäällikkönä. Kesällä 2021 Romakkaniemi toimi Helsingin Sanomien kolumnistina. ==Lähteet== * ===Viitteet=== ==Aiheesta muualla== * Luokka:Helsingin kaupunginvaltuutetut Luokka:Kansallisen Kokoomuksen poliitikot Luokka:Kokoomusnuorten puheenjohtajat Luokka:Suomalaiset järjestöjohtajat Luokka:Vuonna 1977 syntyneet Luokka:Elävät henkilöt Luokka:Erityisavustajat
Gunta Latiševa-Čudare

Gunta Latiševa-Čudare (s. 9. maaliskuuta 1995) on latvialainen yleisurheilija, joka kilpailee pikajuoksussa. Euroopan nuorten kesäolympiafestivaaleilla Trabzonissa 2011 Latiševa-Čudare sijoittui 200 metrin juoksussa neljänneksi. Lillen alle 18-vuotiaiden MM-kilpailuissa 2011 hän osallistui sekä 100 että 200 metrin juoksuihin, päästen jälkimmäisessä välieriin. Barcelonan alle 20-vuotiaiden MM-kilpailuissa 2012 Latiševa-Čudare jäi 400 metrin juoksussa alkueriin ajalla 55,57. Rietin alle 20-vuotiaiden EM-kilpailuissa 2013 Latiševa-Čudare juoksi 400 metrin finaalissa ajan 52,76 sijoittuen neljänneksi. Eugenen alle 20-vuotiaiden MM-kilpailuissa 2014 hän pääsi 400 metrillä välieriin, mutta karsiutui finaalista ajalla 54,23. Saman vuoden Zürichin EM-kilpailuissa ja Tallinnan alle 23-vuotiaiden EM-kilpailuissa 2015 hän karsiutui 400 metrin alkuerissä. Pekingin MM-kilpailuissa 2015 Latiševa- Čudare jäi alkueriin 400 metrillä juostuaan ajan 52,17. Latiševa-Čudare karsiutui 400 metrin välierissä Amsterdamin EM-kilpailuissa ja alkuerissä Rio de Janeiron olympialaisissa 2016. Hän voitti alle 23-vuotiaiden Euroopan- mestaruuden 400 metrillä Bydgoszczissa 2017 ajalla 52,00. Lontoon MM- kilpailuissa 2017 hän juoksi 400 metrin alkuerissä ennätyksensä 51,37. Hän karsiutui välierissä. Hän saavutti Taipein universiadeissa 2017 hopeaa 200 metrillä ennätyksellään 23,15. Hän karsiutui 400 metrin välierissä Berliinin EM-kilpailuissa 2018. Glasgow'n EM-hallikilpailuissa 2019 hän juoksi 400 metrin alkuerissä Latvian ennätyksen 52,66, mutta karsiutui välierissä. Saman vuoden Dohan MM-kilpailuissa hän karsiutui 200 metrin alkuerissä. Belgradin sisäratojen MM-kilpailuissa 2022 hän karsiutui 400 metrin alkuerissä. Kesällä 2022 hän karsiutui 400 metrin alkuerissä Eugenen MM-kilpailuissa ja välierissä Münchenin EM-kilpailuissa ennätyksellään 51,25. == Lähteet == Luokka:Latvialaiset pikajuoksijat Luokka:Vuonna 1995 syntyneet Luokka:Elävät henkilöt
Nir Biton

Nir Biton (myös muodossa Nir Bitton, , s. 30. lokakuuta 1991 Ashdod) on israelilainen jalkapalloilija, joka edustaa Skotlannin valioliigassa pelaavaa Celtic FC:tä. Oikeajalkainen Biton on pelipaikaltaan puolustava keskikenttäpelaaja. Hän kuuluu myös Israelin jalkapallomaajoukkueeseen. == Ura == === Seurajoukkueura === Bitonin kasvattajaseura on hänen kotikaupunkinsa FC Ashdod, johon hän liittyi kuusivuotiaana vuonna 1997. Seuran edustusjoukkueessa Ligat ha'Alissa hän pelasi vuosina 2009–2013 123 ottelua tehden 14 maalia. Elokuussa 2013 Biton siirtyi Skotlannin valioliigan suurseuraan Celtic FC:hen.http://www.celticfc.net/team/151 Hän debytoi avauskaudellaan Mestareiden liigassa voittaen Skotlannin mestaruuden. Kaudella 2014–2015 Biton voitti Celticin kanssa jälleen mestaruuden debytoiden Eurooppa-liigassa ja saavuttaen myös Skotlannin liigacupin voiton. === Maajoukkueura === Biton on edustanut monia Israelin nuorten maajoukkueita. Vuonna 2013 hän toimi alle 21-vuotiaiden kapteenina ikäluokan EM-kilpailuissa tehden myös yhden maalin. Israelin jalkapallomaajoukkueessa Biton debytoi toukokuussa 2010 ystävyysottelussa Uruguayta vastaan ja teki avausmaalinsa EM- karsintaottelussa Andorraa vastaan syyskuussa 2015.´ Biton kuului Israelin pronssia saavuttaneeseen joukkueeseen vuoden 2009 makkabiadeissa. == Muuta == Ennen ammattilaisuraansa Biton palveli Israelin puolustusvoimissa. == Saavutukset == Celtic FC * Skotlannin valioliiga: 2013-2014, 2014-2015 * Skotlannin liigacup: 2014-2015 == Lähteet == Luokka:Israelilaiset jalkapalloilijat Luokka:Vuonna 1991 syntyneet Luokka:Elävät henkilöt
A. J. Slaughter

Anthony Darrell ”A. J.” Slaughter Jr. (s. 3. elokuuta 1987 Louisville, Kentucky) on yhdysvaltalais–puolalainen koripalloilija, joka edustaa Turkin koripalloliigan Banvit BK:ta ja Puolan koripallomaajoukkuetta. Pelipaikaltaan 191-senttinen ja 80-kiloinen Slaughter on heittävä takamies.http://basketball.eurobasket.com/player/AJ_Slaughter/Greece/Panathinaikos_Athens/115884 == Ura == === Seurajoukkueura === NBA-varaukseton Slaughter siirtyi yliopistovuosien jälkeen Eurooppaan ja italialaiseen Pallacanestro Biellaan, jota hän edusti kauden 2010–2011. Seuraavan kauden hän pelasi ranskalaisessa Belfius Mons-Hainautissa. Kaudet 2012–2013 ja 2013–2014 kuluivat myös Ranskassa, Cholet Basketissa ja Élan Chalonissa. Kaudella 2013–2014 hänet valittiin Ranskan liigan tähdistöön. Kauden 2014–2015 Slaughter pelasi Kreikan A1 Ethnikin Panathinaikos BC:ssä, jossa hän voitti Kreikan cupin. Heinäkuussa 2015 Slaughter siirtyi Turkin koripalloliigan Banvit BK:hon. === Maajoukkueura === Slaughter sai vuonna 2015 Puolan kansalaisuuden. Hän edusti maata vuoden 2015 EM- kilpailuissa.http://www.eurobasket2015.org/en/compID_qMRZdYCZI6EoANOrUf9le2.season_2015.roundID_9322.teamID_347.playerID_87530.html == Lähteet == == Aiheesta muualla == Luokka:Puolalaiset koripalloilijat Luokka:Yhdysvaltalaiset koripalloilijat Luokka:Vuonna 1987 syntyneet Luokka:Elävät henkilöt
Jon Watts

Jon Watts (s. 28. kesäkuuta 1981) on yhdysvaltalainen elokuvaohjaaja ja -käsikirjoittaja. Watts on kotoisin Fountainin pikkukaupungista Coloradossa. Hän opiskeli elokuva-alaa New Yorkin yliopistossa ja ohjasi valmistuttuaan muun muassa mainoksia ja musiikkivideoita. Vuonna 2011 hän ohjasi jaksoja televisiouutisia parodioivaan Onion News Network -sarjaan. Watts pääsi ohjaamaan ensimmäisen kokopitkän elokuvansa Clown (2014) tehtyään ensin käsikirjoittajaystävänsä Christopher D. Fordin kanssa pilatrailerin kauhuelokuvasta, jossa pellepuku ja -naamio jäävät pysyvästi miehen päälle. He merkitsivät olemattoman elokuvan ohjaajaksi piloillaan Eli Rothin ja latasivat trailerin YouTubeen, jossa se saavutti odottamatonta huomiota. Se kantautui myös Rothin tietoon ja hän tarjosi Wattsille tilaisuuden ohjata pilatrailerin pohjalta oikean elokuvan. Wattsin seuraava elokuva oli hänen kotiseudullaan Coloradossa kuvattu Cop Car (2015), jonka pääosaan hänen onnistui saada Kevin Bacon. Elokuva ensiesitettiin Sundancen elokuvajuhlilla ja laajempaan levitykseen se pääsi elokuussa 2015. Cop Car kiinnitti Marvel Studiosin päättäjien huomion, ja Watts valittiin ohjaamaan Marvelin ja Sonyn yhteistuotantona tekemää elokuvaa Hämähäkkimiehestä. Spider-Man: Homecoming sai ensi-iltansa 7. heinäkuuta 2017. Watts ohjasi myös elokuvan jatko-osan, Spider-Man: Far From Homen, joka sai ensi-iltansa 2. heinäkuuta 2019. Hän tulee ohjaamaan myös kolmannen elokuvan, Spider-Man: No Way Home, joka saa ensi-iltansa 17. joulukuuta 2021. == Lähteet == Luokka:Yhdysvaltalaiset elokuvaohjaajat Luokka:Vuonna 1981 syntyneet Luokka:Elävät henkilöt
Maunu Eerikinpojan maanlaki

Maunu Eerikinpojan maanlaki syntyi Ruotsissa, kun kuningas Maunu Eerikinpoika määräsi kolmen laamannin tehtäväksi eri maakunnissa voimassa olleiden maakuntalakien yhtenäistämisen. Maanlaki perustui monessa kohdin Uplannin ja Itä-Götanmaan maakuntalakeihin. Kuningas esitti lain hyväksymistä Örebron herrainpäivillä 1347, mutta papiston vastustuksen vuoksi uusi laki jäi vaille kuninkaallista vahvistusta. Tästä huolimatta lakia käytettiin yleisesti koko valtakunnassa, vaikka tuomareilla oli edelleen lupa noudattaa paikallista oikeuskäytäntöä epäselvissä tilanteissa.Tietosanakirja (1909-1922) osa 5. Kulttuurisana-Mandingo, hakusana Maanlaki Maunu Eerikinpojan maanlaki koski vain maaseutua. Kaikkia Ruotsin kaupunkeja varten laadittu Maunu Eerikinpojan kaupunginlaki valmistui luultavasti 1349.Uusi tietosanakirja, Tietosanakirja oy 1960–1966. Se oli voimassa vuoden 1734 lakiin saakka.Otavan iso tietosanakirja, Otava 1960–1965. Maunu Eerikinpojan maanlain korvasi vuonna 1442 kuningas Kristofferin maanlaki joka oli täydennetty ja paranneltu versio edeltäjästään. Uusi maanlaki syrjäytti vanhan maanlain lopullisesti vasta 1608 kun kuningas Kaarle IX painatti sen. Tämä maanlaki oli Ruotsin ja Suomen yleisenä lakikirjana vuoteen 1734 saakka, jolloin astui voimaan vuoden 1734 laki. Suomessa käytössä ollutta vanhaa tapaoikeutta ei koskaan koottu maakuntalaiksi, mutta osassa Suomea oikeudenkäyttö pohjautui ruotsalaiseen Helsinglannin maakuntalakiin. Ruotsin laki otettiin Suomessa yleisesti käyttöön vasta Maunu Eerikinpojan maanlain myötä jota sovellettiin ensimmäisen kerran Suomessa tiettävästi 1370-luvulla. Kirjastot.fi kysymyspalvelu 30.8.2013 : Mistä saisin luettavaksini suomenkielisen Ruotsissa keskiajalla voimassa olleen maanlain?Tieteen termipankki : Maanlait Maunu Eerikinpojan maanlaki on säilynyt noin 90 keskiaikaisena käsikirjoituksena, joista tunnetuin on Codex Aboensis ("Turun käsikirjoitus") -nimellä tunnettu käsikirjoitus 1430-luvulta. ==Lähteet== ==Kirjallisuutta== * King Magnus Eriksson's law of the realm : a medieval Swedish code ; translated and edited by Ruth Donner ; with an introduction by Richard Tötterman. Acta Societatis Fennicae Iuris gentium. C 2. Finnish Academy of Science and Letter, Helsinki 2000 Luokka:Ruotsin oikeushistoria Luokka:Suomen oikeushistoria
Le Mené

Le Mené on kunta läntisessä Ranskassa Côtes-d'Armorin departementissa Bretagnen alueella. ==Historia== Kunta muodostettiin 1. tammikuuta 2016 kun seitsemän kuntaa Collinée, Langourla, Le Gouray, Plessala, Saint-Gilles-du- Mené, Saint-Gouéno ja Saint-Jacut-du-Mené yhdistyivät.Arrêté du 5 octobre 2015 portant création de la commune nouvelle de Le Mené ==Nähtävyyksiä== Le Gourayn nähtävyyksiä on keskiaikainen linna Château de la Motte-Basse. Linna on kunnostettu 1600- ja 1700-luvuilla. Toinen nähtävyys on Croquelien kivimuodostelma, jonka on muinoin uskottu olevan keijujen asuinpaikka.Tour de France 2015 ==Aiheesta muualla== ==Lähteet== Luokka:Côtes-d’Armorin kunnat
Miron Cristea

Miron Cristea (kirkollinen nimi ElieCo-Cz Rulers.org. Viitattu 6.9.2015.; 20. heinäkuuta 1868 Topliţa, Romania – 6. maaliskuuta 1939 Cannes, Ranska) oli Romanian ortodoksisen kirkon ensimmäinen patriarkka.Miron Cristea Encyclopædia Britannica Online Academic Edition. Viitattu 6.9.2015. Hän toimi myös Romanian pääministerinä vuosina 1938–1939. Cristea kävi Bukarestin teologisen seminaarin. Hän toimi vuosina 1910–1919 Caransebeşin piispana. Hän kuului romanialaiseen valtuuskuntaan, joka ensimmäisen maailmansodan päätyttyä vuonna 1918 matkasi Budapestiin vaatimaan Unkarille kuuluneen Transilvanian liittämistä Romaniaan. Cristea valittiin vuonna 1919 yksimielisesti Valakian metropoliitaksi ja samalla Romanian ortodoksisen kirkon arkkipiispaksi. Kun Romanian kirkko vuonna 1925 korotettiin patriarkaatiksi, hänestä tuli sen ensimmäinen patriarkka. Hänet vihittiin patriarkaksi Bukarestissa lokakuussa 1925. Cristean tavoitteena oli vahvistaa Romanian kirkon ja valtion yhtenäisyyttä. Hän suoritti useita vierailuja ulkomaille ja tapasi muiden maiden arkkipiispoja, kuten Konstantinopolin patriarkan vuonna 1927 Palestiinassa ja Canterburyn arkkipiispan vuonna 1936 Englannissa. Cristea kuului kolmijäseniseen valtionhoitajakuntaan, joka johti Romaniaa vuosina 1926–1930 ensin kuningas Ferdinand I:n sairauden aikana sekä Ferdinandin kuoleman ja Kaarle II:n valtaistuimelle astumisen välisenä kolmen vuoden kautena. Kaarle II nimitti Cristean pääministeriksi helmikuussa 1938 samassa yhteydessä kun otti itselleen tosiasiassa diktatorisen vallan. Pian tämän jälkeen kaikki puolueet lakkautettiin ja maahan säädettiin korporatistisen järjestelmän luonut uusi perustuslaki. Cristean terveyden heiketessä tosiasiallinen johtava asema hallituksessa siirtyi sisäministeri Armand Călinesculle, joka myös nimitettiin uudeksi pääministeriksi Cristean kuoltua maaliskuussa 1939. Cristean hallitus sääti myös uuden kansalaislain, joka poisti 225 000 juutalaiselta Romanian kansalaisuuden. Kun Romanian kansallispankki lyötti vuonna 2010 Cristeaa esittäneen juhlarahan, Yhdysvaltain holokaustin muistomuseo vaati sitä peruutettavaksi Cristean antisemitismin perusteella.Romania bank to review 'anti-Semitic' Cristea coin BBC 6.8.2010. Viitattu 6.9.2015. ==Lähteet== ==Aiheesta muualla== Luokka:Romanian pääministerit Miron Luokka:Valtionhoitajat Luokka:Vuonna 1868 syntyneet Luokka:Vuonna 1939 kuolleet
Ford Transit Custom

Ford Transit Custom on Fordin vuodesta 2012 lähtien valmistama keskikokoinen etuvetoinen pakettiautomalli, joka korvasi etuvetoiset kuudennen sukupolven Transitit. Takavetoisten seuraajaksi esiteltiin vuonna 2013 suurikokoisempi takavetoinen Transit. Mallin pikkubussiversio tunnetaan nimellä Tourneo Custom. Lisäksi valittavana on myös Kombi-malli, jossa on tilat yhdeksälle henkilölle. Transit Custom valittiin Vuoden pakettiautoksi 2013. Se oli lisäksi ensimmäinen pakettiauto, joka saavutti täydet viisi tähteä Euro NCAP -kolaritestissä. Koripituuksia (L1, L2) ja -korkeuksia (H1, H2) on molempia tarjolla kaksi kappaletta.Transit Custom -esite 10/2013, s. 28–29. Moottorina Transit Customissa oli aluksi 2,2-litrainen Duratorq TDCi -dieselmoottori, josta oli kolme tehoversiota (100/125/155 hv). Voimansiirtona on kuusivaihteinen manuaalivaihteisto.Transit Custom -esite 10/2013, s. 42–43. Vuonna 2016 sen korvasi 2,0-litrainen (105/130/170 hv) EcoBlue-moottori, jonka yhteyteen on valittavissa kuusiportainen automaattivaihteisto. Suomessa pakettiauton varustetasot ovat ECOnetic, Trend, Limited ja Sport.ECOneticissa on varusteina kuljettajan turvatyyny, ESP, mäkilähtöavustin, 16 tuuman teräsvanteet osittain peittävin pölykapselein, sähköikkunat, ajotietokone, radio, lämmitettävät istuimet, ohjauspyörän korkeuden ja etäisyyden säätö, kauko-ohjattu keskuslukitus ja lämmitettävät sähköpeilit. Ainoa moottorivaihtoehto oli 100-hevosvoimainen.Transit Custom -esite 10/2013, s. 32–35. Trendissä on lisäksi 15 tuuman teräsvanteet pölykapselein, manuaali- ilmastointi, korinväriset puskurit, lukuvalot, vakionopeudensäädin, projektoriajovalot, nahkaverhoiltu ohjauspyörä ja vaihteenvalitsimen nuppi, CD-soitin ja etusumuvalot. Trend-varustelun saa kaikkien moottorien yhteyteen. Limitediin kuuluu matkustajan turvatyyny, sähkötoimisesti taittuvat sivupeilit ja tavaratilan täysverhoilu. 100-hevosvoimaista moottoria ei ole saatavana. Parhaiten varustellussa Sportissa on 18 tuuman kevytmetallivanteet, korinmuotoilusarja, konepellin ja katon raidat sekä osittain nahkaverhoillut istuimet. Moottoriksi saa vain 155-hevosvoimaisen.Transit Custom -esite 10/2013, s. 32–36. Tourneo on Suomessa lähtöhintaisena aina Trend-tasoinen. Pakettiauton Trend-varusteiden lisäksi vakiona on sivuturvatyynyt ja turvaverhot (yht. kuusi turvatyynyä) sekä tummennetut takaikkunat.Tourneo Custom -esite 10/2013, s. 26. Titaniumissa on lisäksi 16 tuuman kevytmetallivanteet, korinväriset ovenkahvat, takaosan ilmastointi, pysäköintitutka takana, peruutuskamera, automaattiset kaukovalot, kaistavahti ja kuljettajan vireystilan valvontajärjestelmä.Tourneo Custom -esite 10/2013, s. 29. Transit Customin ulkoista ilmettä muokattiin vuoden 2018 alussa vastaamaan uudempia Ford-malleja. Myös ohjaamoon tehtiin perusteellisia uudistuksia. == Lähteet == * * === Viitteet === == Aiheesta muualla == Transit Custom Luokka:Pakettiautot Luokka:2010-luvun autot Luokka:2020-luvun autot
Armie Hammer

Armand Douglas ”Armie” Hammer (s. 28. elokuuta 1986 Los Angeles, Kalifornia) on yhdysvaltalainen näyttelijä, joka on esiintynyt useissa menestyneissä elokuvissa. Vuonna 2017 Hammer sai parhaan miessivuosan Golden Globe -ehdokkuuden elokuvasta Call Me by Your Name (2017). Hän on öljyliikemies Armand Hammerin pojanpojanpoika. Hammer avioitui televisiopersoona Elizabeth Chambersin kanssa 22. toukokuuta 2010. Heillä on vuonna 2014 syntynyt tytär ja 2017 syntynyt poika. Armie ja Elizabeth ilmoittivat avioerostaan heinäkuussa 2020. Vuonna 2021 Hammerin kanssa suhteissa olleet naiset syyttivät häntä henkisestä ja fyysisestä pahoinpitelystä sekä seksuaalisesta väkivallasta joka ulottui aina raiskaukseen saakka. Hänen kerrottiin olevan kiinnostunut kannibalismista ja veren juonnista. Poliisi tutki raiskaustapauksen, mutta syytettä ei nostettu. Hammerin agentti hylkäsi hänet ja useat hänen elokuvahankkeensa keskeytyivät. Hammer siirtyi lomaosakkeiden myyjäksi Caymansaarille. Kuoleman Niilillä arveltiin jäävän hänen viimeiseksi elokuvakseen. ==Filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2006 Tyttö ja villivarsa Flicka poikaoppilas 2008 Blackout Blackout Tommy 2008 Billy: The Early Years Billy: The Early Years Billy Graham 2009 Spring Breakdown Spring Breakdown rantajätkä 2010 The Social Network The Social Network Cameron ja Tyler Winklevoss 2011 J. Edgar J. Edgar Clyde Tolson 2012 Kerro, kerro kuvastin Mirror Mirror prinssi Andrew Alcott 2013 The Lone Ranger The Lone Ranger John Reid / Yksinäinen Ratsastaja 2015 Koodinimi U.N.C.L.E. Koodinimi U.N.C.L.E. Ilja Kuryakin 2015 Entourage Entourage cameorooli 2016 The Birth of a Nation The Birth of a Nation Samuel Turner 2016 Free Fire Free Fire Ord 2016 Yön eläimet Nocturnal Animals Hutton Morrow 2016 Mine Mine Mike Stevens 2017 Final Portrait Final Portrait James Lord 2017 Call Me by Your Name Call Me by Your Name Oliver 2017 Autot 3 Cars 3 Jackson Storm (äänirooli) 2018 Sorry to Bother You Sorry to Bother You Steve Lift 2018 Hotel Mumbai Hotel Mumbai David 2018 Oikeuden puolesta On The Basis of Sex Martin D. Ginsburg 2020 Rebecca Rebecca Maxim de Winter 2021 Crisis Crisis Jake Kahane 2022 Kuolema Niilillä Death on the Nile Simon Doyle ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Jaksot 2005 Sukuvika Arrested Development oppilas #2 ”The Immaculate Election” 2006 Veronica Mars Veronica Mars Kurt ”Wichita Linebacker” 2007 Täydelliset naiset Desperate Housewives Barrett ”Distant Past” 2009 Pirunkaupat Reaper Morgan 2009 Gossip Girl Gossip Girl Gabriel Edwards 2012 Simpsonit The Simpsons Cameron ja Tyler Winklevoss (ääni) ”Sosiaalinen media” (”The D’oh-cial Network”) 2012 American Dad! American Dad! autovuokraaja (ääni) ”The Wrestler” 2014 ==Lähteet== ==Aiheesta muualla== * * Luokka:Yhdysvaltalaiset elokuvanäyttelijät Luokka:Vuonna 1986 syntyneet Luokka:Elävät henkilöt
Antti Aalto (mäkihyppääjä)

Antti Aalto (s. 2. huhtikuuta 1995 Kitee) on suomalainen mäkihyppääjä, joka edustaa Kiteen Urheilijoita. Hänen valmentajinaan toimivat päävalmentajana Lauri Hakola ja taustalla Kari Pätäri. Aalto on edustanut Suomea olympialaisissa ja maailmanmestaruuskilpailuissa. Hän on jo neljännen polven mäkihyppääjä. == Ura == Aalto aloitti mäkihypyn Kiteellä isänsä Timo Aallon valmennuksessa. Hän muutti 16-vuotiaana opiskelemaan Vuokatin urheilulukioon ja sai valmentajakseen Kari Pätärin. Aalto kilpaili kaksissa nuorten MM- kilpailuissa (2013, 2015) ja sijoittui molemmilla kerroilla joukkuemäessä kahdeksanneksi. Henkilökohtaisessa kilpailussa hän sijoittui 34:nneksi vuonna 2013. Lahden MM-kilpailuissa 2017 Aalto voitti suurmäen henkilökohtaisen kisan karsinnan 128,5 metrin hypyllä. Aalto sijoittui varsinaisessa kilpailuissa 31:nneksi ja normaalimäessa 38:nneksi. Joukkuekilpailussa hän oli Suomen joukkueen mukana kuudes. Lentomäen MM-kilpailuissa 2018 hän oli 32:s ja joukkuekilpailussa kahdeksas. Pyeongchangin olympialaisissa 2018 hän sijoittui suurmäessä 37:nneksi, normaalimäessä 50:nneksi ja joukkuemäessä kahdeksanneksi. Seefeldin MM-kilpailuissa 2019 hän oli suurmäessä 31:s, normaalimäessä 47:s, joukkuemäessä kymmenes ja sekajoukkuemäessä 11:s. Lentomäen MM-kilpailuissa Planicassa 2020 hän sijoittui henkilökohtaisessa kilpailussa 16:nneksi ja joukkuekilpailussa kahdeksanneksi. Oberstdorfin MM- kilpailuissa 2021 hän oli normaalimäessä 27:s, suurmäessä 31:s ja joukkuekilpailussa yhdeksäs. Pekingin olympialaisissa 2022 hän sijoittui normaalimäessä 12:nneksi ja suurmäessä 17:nneksi. Vikersundin lehtomäen MM- kilpailuissa 2022 hän oli 28:s ja joukkuekilpailussa seitsemäs. Planican MM- kilpailuissa 2023 hän sijoittui normaalimäessä 24:nneksi, suurmäessä 31:nneksi, sekajoukkuemäessä kuudenneksi ja joukkuemäessä yhdeksänneksi. Kulmin lentomäen MM-kilpailuissa hän oli 41:s ja joukkuemäessä seitsemäs. Aalto kilpaili maailmancupissa ensimmäisen kerran Sapporossa tammikuussa 2016. Ensimmäiset maailmancupin pisteensä hän saavutti oltuaan 28:s Wisłassa marraskuussa 2017. Kymmenen parhaan joukkoon hän sijoittui ensimmäisen kerran oltuaan seitsemäs Wisłassa marraskuussa 2018. Parhaimmillaan hän on sijoittunut kuudenneksi Nižni Tagilissa joulukuussa 2018 ja Kulmissa helmikuussa 2020. Keski-Euroopan mäkiviikon kokonaiskilpailussa hän on parhaimmillaan ollut viidestoista kaudella 2020–2021. Aalto on sijoittunut Continental Cupissa parhaimmillaan neljänneksi joulukuussa 2016 Rukalla ja syyskuussa 2019 Klingenthalissa. Kesä-GP:ssä hän on yltänyt kymmenneksi Hakubassa elokuussa 2017. == Suku == Antti Aallon isoisän isä Heikki Aalto aloitti mäkihyppytoiminnan Kiteellä muutettuaan sinne Hauholta Koivikon kartanon pehtoriksi vuonna 1926. Isoisä Pertti ja isä Timo olivat piirikunnallisen tason mäkihyppääjiä ja seura-aktiiveja. Kiteen hyppyrimäistä kaksi on Timo Aallon piirtämiä. == Lähteet == Luokka:Suomalaiset mäkihyppääjät Luokka:Vuonna 1995 syntyneet Luokka:Elävät henkilöt
Jussi-palkinnot 1983

Jussi-palkinnot 1983 jaettiin 20. toukokuuta 1983 Yleisradion televisiostudiossa. ==Voittajat== Sarja Voittaja Elokuva Paras ohjaus Mika Kaurismäki Arvottomat Paras miespääosa Kari Väänänen Jon Paras miessivuosa Pekka Laiho Menestyksen maku Paras kuvaus Pertti Mutanen Jon Paras lavastus Ensio Suominen Rauta-aika Paras lastenelokuva Päivi Hartzell Liisa Helminen Kuningas jolla ei ollut sydäntä Veteraani-Jussi Teuvo Tulio Näyttelijä-Jussi Vesa-Matti Loiri Poikkeuksellisen laaja-alainen näyttelijäsuoritus vuoden elokuvissa Ulkomainen Jussin saaja Lyypekin Pohjoismaiset elokuvajuhlat ==Lähteet== 1983 Luokka:1983
Jussi-palkinnot 1988

Jussi-palkinnot 1988 jaettiin 12. helmikuuta 1988 Elokuvasäätiön K-13-salissa. ==Voittajat== Sarja Voittaja Elokuva Paras ohjaus Åke Lindman Lumottu tie Paras miespääosa Hannu Lauri Jäähyväiset presidentille Paras naispääosa Kaija Pakarinen Tilinteko Paras miessivuosa Kari Heiskanen Lain ulkopuolella Paras kuvaus Pauli Sipiläinen Siriuksen vieraat Paras käsikirjoitus Olli-Pekka Parviainen Lain ulkopuolella Paras lavastus Pertti Hilkamo Hamlet liikemaailmassa Paras tuottaja Mika Kaurismäki Helsinki Napoli All Night Long ==Lähteet== 1988 Luokka:1988
Lascăr Catargiu

Lascăr Catargiu (13. marraskuuta 1823 Iași, Moldavia – 11. huhtikuuta 1899 Bukarest) oli romanialainen valtiomies, joka toimi Romanian pääministerinä neljä kertaa vuosina 1866, 1871–1876, 1889, 1891–1895.Lascăr Catargiu Encyclopædia Britannica Online Academic Edition. Viitattu 6.9.2015. Catargiusta tuli vuonna 1858 jäsen niin sanottuun ad hoc -divaaniin, joka oli perustettu päättämään Moldavian ja Valakian ruhtinaskuntien tulevasta hallinnosta. Vuonna 1859 konservatiivit kannattivat häntä Moldavian ruhtinaaksi, mutta häntä ei valittu tähän tehtävään. Moldavian ja Valakian yhdistyttyä Romanian ruhtinaskunnaksi Catargiu osallistui ensimmäisen ruhtinaan Alexandru Ioan Cuzan syrjäyttämiseen ja Hohenzollern-Sigmaringen- sukuisen Kaarle I:n valitsemiseen tämän tilalle. Catargiu kuului helmikuusta toukokuuhun 1866 Romaniaa hallinneeseen kolmijäseniseen valtionhoitajakuntaan. Kaarle I:n noustua valtaistuimelle toukokuussa 1866 Catargiu nimitettiin pääministeriksi, mutta hän joutui väistymään jo saman vuoden heinäkuussa. Kuningasta vastaan suuntautuneiden levottomuuksien riehuessa Romaniassa Catargiu nimitettiin toisen kerran pääministeriksi vuonna 1871 ja tällä kertaa hän pysyi vallassa viisi vuotta. Vuosina 1876–1888 hän oli oppositiossa ja arvosteli hyvin jyrkästi tuolloin vallassa olleita liberaaleja. Liberaalien hallinto yritti myös asettaa hänet ja hänen entisen hallituksensa syytteeseen. Catargiu oli vuodesta 1880 konservatiivien johtaja ja hän edesauttoi liberaalin Ion Brătianun syrjäyttämistä pääministerin paikalta vuonna 1888. Catargiu oli sen jälkeen itse vielä kahdesti pääministerinä, huhtikuusta marraskuuhun 1889 ja joulukuusta 1891 lokakuuhun 1895. Hänen viimeinen hallituksensa toteutti joitain maltillisia taloudellisia ja maanomistusta koskeneita uudistuksia. Hän johti konservatiivipuoluetta kuolemaansa asti.Nordisk familjebok (1905), s. 1292 Runeberg.org. Viitattu 6.9.2015. ==Lähteet== ==Aiheesta muualla== Luokka:Romanian pääministerit Luokka:Vuonna 1823 syntyneet Luokka:Vuonna 1899 kuolleet
Jussi-palkinnot 1982

Jussi-palkinnot 1982 jaettiin 1.kesäkuuta 1982 elokuvateatteri Maximissa. ==Voittajat== Sarja Voittaja Elokuva Paras ohjaus Mikko Niskanen Ajolähtö Paras miespääosa Hannu Lauri Martti Pennanen Pedon merkki Tie Paras miessivuosa Vesa-Matti Loiri Pedon merkki Paras kuvaus Henrik Paersch Ramses ja unet Ajolähtö Paras musiikki Antti Hytti Ramses ja unet Paras tuottaja Heikki Partanen Riitta Rautoma Ramses ja unet Ulkomainen Jussin saaja Klaus Maria Brandauer Mephisto ==Lähteet== 1982 Luokka:1982
Stuart Ashen

Stuart Clive Ashen (s. 16. joulukuuta 1976 Norwich, Iso-Britannia), joka tunnetaan myös käyttäjänimellä Ashens, on brittiläinen näyttelijä, koomikko, animaattori sekä tubettaja. ==Varhainen elämä== Ashen on kotoisin Heartsease Estatesta, Norwichista ja kävi Open Academya (silloinen Heartsease High School). Hän työskenteli aiemmin PC Worldissa ja Norwich Unionissa. ==Ura== Ashen esiintyi ensimmäistä kertaa televisiossa Charlie Brooker's Screenwipessa vuonna 2008. Vuonna 2010 hän teki loi oman sarjan Ashen's Tech Dump BBC Online Comedy -sivustolle. Ashen julkaisi vuonna 2012 kirjan Fifty-Thousand Shades of Grey, joka parodioi eroottista Fifty Shades of Grey -romaania. Nimensä mukaisesti kirja sisältää fraasin ”Shades of Grey” toistettuna 50 000 kertaa. Ashen käsikirjoitti ja näytteli elokuvassa Ashens and the Quest for the GameChild, joka julkaistiin elokuussa 2013 YouTubessa. Elokuvan 180 000 dollarin budjetista 41 % tuli joukkorahoitussivusto Indiegogon välityksellä. Elokuva julkaistiin myös DVD:lle ja Blu-raylle 14. heinäkuuta 2014. Tammikuuhun 2016 mennessä Ashen on julkaissut YouTubessa yli 500 videota saavuttaen yli miljoona tilaajaa sekä 240 miljoonaa näyttökertaa. ==Lähteet== Luokka:Brittiläiset koomikot Luokka:Brittiläiset animaattorit Luokka:Brittiläiset tubettajat Luokka:Vuonna 1976 syntyneet Luokka:Elävät henkilöt
Trébry

Trébry on kunta läntisessä Ranskassa Côtes-d'Armorin departementissa Bretagnen alueella. Kunnan alueella sijaitsee Côtes-d'Armorin korkein kohta, 339 metriä korkea Mont Bel-Air. Kunnan nähtävyyksiä on keskiaikainen 1500-luvulla rakennettu linna Château de la Touche.Tour de France 2015 ==Aiheesta muualla== ==Lähteet== Luokka:Côtes-d’Armorin kunnat
Bertus Aafjes

Lambertus Jacobus Johannes ”Bertus” Aafjes, kirjailijanimeltään Jan Oranje ja Sick Sack (12. syyskuuta 1914 – 23. huhtikuuta 1993) oli alankomaalainen kirjailija. Hän kirjoitti runokokoelmia ja matkakuvauksia, proosaa ja esseitä. Hänen teoksiaan ovat esimerkiksi ”Een voetreis naar Rome” (1946) ja ”Het Konings graf” (1948). == Lähteet == == Aiheesta muualla == Luokka:Alankomaalaiset kirjailijat Luokka:Vuonna 1914 syntyneet Luokka:Vuonna 1993 kuolleet
Kansallinen tutkimusverkko

Kansallinen tutkimusverkko (National Research and Education Network, NREN) on tutkimuksen ja opetuksen tarpeisiin rakennettu tietoverkko. Suomalainen kansallinen tutkimusverkko on Funet, jonka toiminnasta ja kehittämisestä vastaa valtion omistama CSC – Tieteen tietotekniikan keskus Oy. Luokka:Tietoliikenne